І. – Ежа ў Шанці Доме мне даспадобы. Яна простая, але такая смачная. Мы ямо шмат злакаў, гародніны, бабоў. Усё як у Галандыі. Калі я падарожнічала, мне часта не хапала гэтай прастаты ў ежы, прэснасці. На Усходе яны робяць яе такой складанай, выкарыстоўваюць шмат інгрэдыентаў і спецыяў, гатуюць гадзінамі… А вось часам хацелася проста звараных яек і бульбы. Я часта выкарыстоўваю каўчсёрфінг, таму, калі ў маім распараджэнні ёсць кухня, я гатую ежу ў галандскім стылі. А ў Беларусі я палюбіла бліны! Не магу дачакацца, калі прыеду ў Мінск, каб папіць кавы ў Зерні і наесціся блінцоў. Ммм… смакатэча!